CELEX: C2006/131/07
Language: et
Date: 2006-06-03 00:00:00
Title: Kohtuasi C-286/03: Euroopa Kohtu (suurkoda)  21. veebruari 2006.  aasta otsus (Oberster Gerichtshofi eelotsusetaotlus) — Silvia Hosse  versus  Land Salzburg (Võõrtöötajate sotsiaalkindlustus — Määrus (EMÜ) nr 1408/71 — Artikli 4 lõige 2b — Mitteosamakselised erihüvitised — Hooldusriski katmiseks mõeldud Austria hüvitis — Hüvitise liigitamine ja elukohatingimuse seaduslikkus määruse nr 1408/71 seisukohalt — Kindlustatud isiku nõudeõigusega pereliige)

3.6.2006   
            
            
               ET
            
            
               Euroopa Liidu Teataja
            
            
               C 131/4
            
         Euroopa Kohtu (suurkoda) 21. veebruari 2006. aasta otsus (Oberster Gerichtshofi eelotsusetaotlus) — Silvia Hosse versus Land Salzburg
   (Kohtuasi C-286/03) (1)
   
   (Võõrtöötajate sotsiaalkindlustus - Määrus (EMÜ) nr 1408/71 - Artikli 4 lõige 2b - Mitteosamakselised erihüvitised - Hooldusriski katmiseks mõeldud Austria hüvitis - Hüvitise liigitamine ja elukohatingimuse seaduslikkus määruse nr 1408/71 seisukohalt - Kindlustatud isiku nõudeõigusega pereliige)
   (2006/C 131/07)
   Kohtumenetluse keel: saksa
   Eelotsusetaotluse esitanud kohus
   Oberster Gerichtshof
   Põhikohtuasja pooled
   
      Hageja: Silvia Hosse
   
      Kostja: Land Salzburg
   Kohtuasja ese
   Eelotsusetaotlus — Oberster Gerichtshof — Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes, muudetud ja ajakohastatud nõukogu 2. detsembri 1996. aasta määrusega (EÜ) nr 118/97 (EÜT L 28, lk 1; ELT eriväljaanne 05/03, lk 3), artikli 4 lõike 2b ja artikli 19 ning nõukogu 21. märtsi 1972. aasta määruse (EMÜ) nr 574/72, millega määratakse kindlaks määruse nr 1408/71 rakendamise kord, muudetud ja ajakohastatud nõukogu 2. detsembri 1996. aasta määrusega (EÜ) nr 118/97, tõlgendamine — Liidumaa (Salzburg) õigusnormid, mille kohaselt töötaja pereliikmeks oleva puudega lapse hooldusriski katmiseks mõeldud hüvitise saamise õiguse suhtes kehtib elukohatingimus — Mitteosamakselise erihüvitise mõiste — Nõukogu 15. oktoobri 1968. aasta määruse (EMÜ) nr 1612/68 töötajate liikumisvabaduse kohta ühenduse piires (EÜT L 257, lk 2; ELT eriväljaanne 05/01, lk 15) artikli 7 tõlgendamine — Sotsiaalne soodustus
   Resolutiivosa
   
               1.
            
            
               Selline toetus nagu Salzburger Pflegegeldgesetz'is sätestatud hooldustoetus ei ole mitteosamakseline erihüvitis nõukogu 14. juuni 1971. aasta määruse (EMÜ) nr 1408/71 “Sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes” artikli 4 lõike 2b mõttes, vaid hüvitis haiguse korral sama määruse artikli 4 lõike 1 punkti a mõttes.
            
         
               2.
            
            
               Salzburgi liidumaal töötava ja koos oma perekonnaga Saksamaal elava töötaja pereliige võib muudele toetuse saamise tingimustele vastamise korral nõuda töötaja töötamiskohajärgselt pädevalt asutuselt Salzburger Pflegegeldgesetz'i kohase hooldustoetuse maksmist rahalise haigushüvitisena, mis on ette nähtud määruse nr 1408/71 artiklis 19, juhul kui pereliikmel ei ole õigust saada analoogilist hüvitist oma elukohariigi õigusaktide alusel.
            
         
      (1)  ELT C 226, 20.9.2003.